Επάνω Σέση Άρτας

Η Επάνω Σέση είναι οικισμός της Ηπείρου στην Περιφερειακή Ενότητα Άρτας.

 Γενικά στοιχεία 
Η Επάνω Σέση βρίσκεται κοντά στον ποταμό Καλεντίνη, που καταλήγει δυτικότερα στον Σαραντάπορο και μαζί του στην τεχνητή λίμνη Πουρναρίου, σε υψόμετρο 305 μέτρα. Απέχει 29 χιλιόμετρα βορειοανατολικά από την Άρτα ενώ δίπλα στο χωριό είναι η Άνω Καλεντίνη (έδρα του δήμου - νότια) και η Σέση (βόρεια). Αναφέρεται επίσημα, ως ξεχωριστός οικισμός, για πρώτη φορά το 1940 να απογράφεται στην κοινότητα Άνω Καλεντίνης. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, ανήκει στην κοινότητα Άνω Καλεντίνης που υπάγεται στη δημοτική ενότητα Ηρακλείας του Δήμου Γεωργίου Καραϊσκάκη ενώ σύμφωνα με την απογραφή του 2021 απογράφησαν 155 κάτοικοι. 

 Παραπομπές 

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη